
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3

U    I M E    R E P U B L I K E   H R V A T S K E
						
R J E Š E N J E

	Trgovački sud u Rijeci, OIB 88785964957, po sucu pojedincu Danieli Korlević, odlučujući o prijedlogu Financijske agencije, Regionalni centar Rijeka, Podružnica Rijeka, Frana Kurelca 8, za otvaranje stečajnog postupka nad dužnikom TELEVIZIJA PRIMORJA I GORSKOG KOTARA d.o.o. Rijeka, S. Krautzeka 83, OIB 80896790278, dana 19. rujna 2017. godine, 

 r i j e š i o    j e

I. Nastavlja se postupak u ovom pravnom predmetu.

II. Odbacuje se prijedlog za otvaranje stečajnog postupka nad dužnikom TELEVIZIJA PRIMORJA I GORSKOG KOTARA d.o.o. Rijeka, S. Krautzeka 83, OIB 80896790278.
	
Obrazloženje

	Dana 23. travnja 2013. godine zaprimljen je pri ovom sudu prijedlog za otvaranje stečajnog postupka nad dužnikom TELEVIZIJA PRIMORJA I GORSKOG KOTARA Rijeka, S. Krautzeka 83, OIB80896790278 (dalje: dužnik) pod poslovnim brojem 15 St-564/13.
	Dana 24. veljače 2017. godine zaprimljen je prijedlog za otvaranje stečajnog postupka nad dužnikom pod posl. br. 15 St-127/17.
	Sud je u ovome predmetu rješenjem St-127/17-2 od 02. ožujka 2017. godine prekinuo postupak na temelju članka 213. u vezi članka 12. Zakona o parničnom postupku (Narodne novine broj 34/91, 53/91, 91/92, 112/99, 117/03, 84/08, 123/08, 57/11, 148/11, 25/13 i 89/14) i čl. 10. Stečajnog zakona (Narodne novine broj 71/15) do pravomoćnosti odluke povodom ranije zaprimljenog prijedloga pod novim posl. br. 15 St-564/13, koji se nakon nastavka postupka vodi pod novim brojem 15 St-1496/16 jer je pravomoćnost rješenja o ranije zaprimljenom prijedlogu prethodno pitanje za ocjenu dopustivosti svih kasnijih prijedloga.
	Uvidom u stečajni spis 15 St-564/13 (St-1496/16) sud je utvrdio da je rješenjem od 07. lipnja 2017. godine otvoren stečajni postupak nad dužnikom. Rješenje je postalo pravomoćno 26. lipnja 2017. godine.
	Slijedom navedenog, a temeljem čl.215. st.4. ZPP-a u vezi čl.6. SZ-a, odlučeno je kao u točki I. izreke rješenja.
 	Prema odredbi članka 333. ZPP-a koja se supsidijarno primjenjuje u stečajnom postupku temeljem čl.10. SZ-a, prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojemu je već pravomoćno odlučeno, odbacit će tužbu.
	Budući je u stečajnom predmetu posl. broj 15 St-1496/16 sud pravomoćno odlučio rješenjem od 07. lipnja 2017. godine, valjalo je primjenom citiranih zakonskih propisa odlučiti kao u izreci rješenja.

U Rijeci, 19. rujna 2017. godine
	
  Sudac
                               				Daniela Korlević 


UPUTA O PRAVNOM LIJEKU:
Protiv rješenja nezadovoljna stranka može podnijeti žalbu. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova, a o žalbi odlučuje Visoki trgovački sud Republike Hrvatske. 



DNA:
· predlagatelju 
· e-Oglasna ploča sudova

U Rijeci, 19.9.2017. g.

Stečajni sudac
Daniela Korlević

